Rikunarita-ORG/Wikinium huggingface dataset:
# Τσανγκτσούν

| Τσανγκτσούν |
| --- |
|  |
| Τσανγκτσούν
43°52′48″N 125°19′22″E |
|  |
| Χώρα | Λαϊκή Δημοκρατία της Κίνας |
| Διοικητική υπαγωγή | Τσιλίν |
| Ίδρυση | 1889 |
| Έκταση | 24.734,13 km² |
| Υψόμετρο | 222 μέτρα |
| Πληθυσμός | 7.674.439 |
| Ταχ. κωδ. | 130000 |
| Τηλ. κωδ. | 431 |
| Ζώνη ώρας | UTC+8 |
| Ιστότοπος | Επίσημος ιστότοπος |
|  Σχετικά πολυμέσα |
|

Η **Τσανγκτσούν** (κινεζικά: 长春; πινγίν: *Chángchūn*) είναι πρωτεύουσα και μεγαλύτερη πόλη της επαρχίας Τζιλίν, στη βορειοανατολική Κίνα. Σύμφωνα με την απογραφή του 2010, εντός των διοικητικών ορίων της πόλης κατοικούν 7.674.439 άνθρωποι, ενώ ο αστικός πληθυσμός της πόλης είναι 3.815.270 κάτοικοι. Βρίσκεται στο κέντρο της πεδιάδας της βορειοανατολικής Κίνας.

Η πόλη δημιουργήθηκε τον 19ο αιώνα. Το όνομά της σημαίνει στα κινεζικά «μακριά άνοιξη». Το 1904, η πόλη πέρασε μετά τον Ρωσοϊαπωνικό πόλεμο στην κατοχή της Ιαπωνίας και ανάμεσα στο 1932 και το 1945, ήταν η πρωτεύουσα του Μαντσουκούο. Σήμερα, η πόλη είναι γνωστή στην Κίνα ως η «Πόλη των Αυτοκινήτων», με σημαντική βιομηχανική βάση η οποία επικεντρώνεται ιδίως στα αυτοκίνητα, με αποτέλεσμα να είναι γνωστή ως το «Ντιτρόιτ της Κίνας». Άλλες βιομηχανίες της πόλης περιλαμβάνουν την μεταποίηση αγροτικών προϊόντων, τη παραγωγή φαρμάκων, ηλεκτρονικών, υλικών κατασκευών και τον ενεργειακό χώρο.

Στην πόλη λειτουργούν τρεις σιδηροδρομικοί σταθμοί και διεθνές αεροδρόμιο. Στην πόλη λειτουργούν 27 ινστιτούτα τριτοβάθμιας εκπαίδευσης, με συνολικά 160.000 φοιτητές. Τα σημαντικότερα πανεπιστήμια της πόλης είναι το Πανεπιστήμιο Τζιλίν και το Βορειοανατολικό Φυσιολογικό Πανεπιστήμιο.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Τσανγκτσούν στο Wikimedia Commons
# Πανεπιστήμιο του Τζιλίν

Το **Πανεπιστήμιο του Τζιλίν** (συχνά συντομογραφία: JLU ή 吉大) είναι κορυφαίο εθνικό ερευνητικό πανεπιστήμιο που βρίσκεται στην πόλη Τσανγκτσούν της Κίνας. Είναι υπό την άμεση δικαιοδοσία του Υπουργείου Παιδείας της Κίνας. Το Πανεπιστήμιο του Τζιλίν κατατάσσεται σταθερά ως ένα από τα πιο διάσημα πανεπιστήμια της Κίνας. Τα ερευνητικά έργα του JLU στη μηχανική αυτοκινήτων, τη χημεία, την επιστήμη των υπολογιστών, την ηλεκτρική μηχανική και τη βιολογία αναγνωρίζονται διεθνώς. Το 2017, το πανεπιστήμιο υποστηρίζεται για την επίτευξη ακαδημαϊκού καθεστώτος «παγκόσμιας κλάσης» κατηγορίας Α στο πλαίσιο του Σχεδίου Πανεπιστημίου Διπλής Πρώτης Θέσης από την Κίνα. Απόφοιτος του JLU είναι η Αντιπρόεδρος της Λαϊκής Δημοκρατίας της Κίνας Liu Yandong.

## Παραπομπές

## Εξωτερικοί σύνδεσμοι

* Πολυμέσα σχετικά με το θέμα  Πανεπιστήμιο του Τζιλίν στο Wikimedia Commons
# Θρύλος

**Θρύλος** (Λατινικά: legenda) είναι μια αφήγηση από ανθρώπινες ενέργειες που συχνά έχουν παραποιηθεί από τη λαϊκή φαντασία. Η λέξη αρχικά σήμαινε τον θόρυβο πολλών φωνών, ομιλιών και στη συνέχεια το γεγονός για το οποίο μιλούν όλοι. Όπως και οι άλλοι τύποι της λαϊκής φιλολογίας (παραμύθια, ανέκδοτα, απόλογα κλπ.) έτσι και ο θρύλος αναπτύχθηκε με την προφορική παράδοση, από την οποία καμιά φορά τον απέσπασαν οι λογοτέχνες, προσδίδοντας του καλλιτεχνικές μορφές.

Το Κρυφό Σχολειό κατά τον ομότιμο καθηγητή Φάνη Κακριδή είναι «θρύλος με ιστορικό πυρήνα». Νικόλαος Γύζης, 1885/86
Ο θρύλος του Γουλιέλμου Τέλλου
Γνωστός θρησκευτικός θρύλος είναι εκείνος του αγίου Γεωργίου που σκοτώνει το δράκο και ελευθερώνει τη βασιλοπούλα. Πίνακας του Πάολο Ουτσέλο (Paolo Uccelo)
## Σημασία της λέξης

Στη νέα Ελληνική σημαίνει:

1. Θόρυβος γύρω από κάτι σπουδαίο.

2. Προφορική παράδοση από γενεά σε γενεά.
3. Ήχος σαν από πολλές φωνές, προφορική διάδοση, αβέβαια φήμη.

Σύμφωνα με τον καθηγητή Δημ. Λουκάτο: *"Παράδόσεις ή θρύλοι λέγονται οι φανταστικές διηγήσεις που πλάθει ο λαός με βάση τις δοξασίες για ορισμένους τόπους και όντα, και που τις πιστεύει για αληθινές."* Κατά τον καθηγητή κλασσικής φιλολογίας Φάνη Κακριδή ο θρύλος αντιδιαστέλλεται από τον μύθο.

Η λέξη μπορεί να αναφέρεται σε υπαρκτά σπουδαία πρόσωπα, ομάδες, πράγματα ή γεγονότα, π.χ. Πάττον, ο θρύλος της Νορμανδίας, μια ποδοσφαιρική ομάδα που θεωρείται από τους οπαδούς της θρύλος ή "*ένα αεροπλάνο θρύλος*".

## Παραπομπές
# De facto

Η λατινική φράση de facto (*ντε φάκτο*, εκ των *de* = «από» και *factum* (ονομ.) / *facto* (αφαιρ.) = «γεγονός, πράξη») σημαίνει «εκ των γεγονότων» ή «εκ των πραγμάτων». Στην νομοθεσία, συχνά σημαίνει «αυτό που εφαρμόζεται πρακτικά αλλά που δεν επιβάλλεται από τον νόμο», ή «μια πράξη ή μια πραγματικότητα όχι επίσημα κατοχυρωμένη». Χρησιμοποιείται συχνά σε αντίθεση με το *ντε γιούρε* (= *de jure*, το οποίο σημαίνει «κατά τον νόμο») όταν γίνεται αναφορά σε θέματα νόμου, κυβέρνησης, ή σε τεχνικά θέματα (όπως τα πρότυπα ντε φάκτο) τα οποία αποτελούν κοινή εμπειρία όπως αυτή δημιουργήθηκε ή αναπτύχθηκε χωρίς νομοθεσία ή ακόμη και ενάντια σε αυτήν. Όταν χρησιμοποιείται σε νομικό περιεχόμενο, το ντε γιούρε επισημαίνει αυτό που λέει ο νόμος, ενώ το ντε φάκτο επισημαίνει εκείνο που συμβαίνει στην πράξη.

## Εξωτερικοί σύνδεσμοι

* Λεξιλογικός ορισμός του ντε φάκτο  στο Βικιλεξικό
# Γλώσσα Νουοσού

Η **Νουοσού** ή **Νουόσου** ή **Νοσού** (ꆈꌠꉙ), επίσης γνωστή ως **Βόρεια Γι**, **Λιανγκσάν Γι** και **Σιτσουάν Γι**, είναι η κύρια γλώσσα του λαού Γι· έχει επιλεγεί από την κινεζική κυβέρνηση ως η πρότυπη γλώσσα Γι (στα μανδαρινικά: *Yí yǔ*, 彝語/彝语) και ως εκ τούτου είναι η μόνη που διδάσκεται στα σχολεία, τόσο στην προφορική όσο και στη γραπτή μορφή. Ομιλούταν από δύο εκατομμύρια ανθρώπους και αυξανόταν σύμφωνα με την κινεζική απογραφή· το 60% ήταν μονόγλωσσο (εκτίμηση του 1994). Νουοσού είναι η ιθαγενής ονομασία των Νουοσού/Γι για την ίδια τους τη γλώσσα και δεν χρησιμοποιείται στα μανδαρινικά κινέζικα· αν και μπορεί μερικές φορές να συλλαβιστεί για τη προφορά (*nuòsū yǔ* 诺苏语/諾蘇語), οι κινεζικοί χαρακτήρες για το *nuòsū* δεν έχουν κανένα νόημα.

## Παραπομπές
# Επιχειρηματικό μοντέλο

Στην οικονομία, το **επιχειρηματικό μοντέλο** συνιστά ένα εργαλείο που επιτρέπει σε μια επιχείρηση να δημιουργήσει πραγματικά έσοδα από ένα τεχνολογικό προϊόν ή από μια νέα υπηρεσία που η επιχείρηση εισάγει στην αγορά και η οποία στηρίζεται στη χρήση τεχνολογίας.

## Βιβλιογραφία

* Λιούκας, 2010, σ. 313.
# BBC Worldwide

BBC Worldwide| Το λογότυπο του BBC Worldwide |
| Νομική μορφή | Θυγατρική εταιρεία |
| Κλάδος | Μέσα ενημέρωσης |
| Ίδρυση | 1979 (BBC Enterprises) 1995 (BBC Worldwide) |
| Διάλυση | 1η Απριλίου 2018 |
| Αιτία διάλυσης | Συγχώνευση και απορρόφηση από την *BBC Studios* |
| Έδρα | Κέντρο Τηλεόρασης του BBC, Λονδίνο, Ηνωμένο Βασίλειο |
| Σημαντικά πρόσωπα | Τόνι Χολ (Πρόεδρος) Τιμ Ντέιβι (Διευθύνων Σύμβουλος) |
| Προϊόντα/ Υπηρεσίες | Τηλεόραση, Διαδίκτυο |
| Ιδιοκτήτης | BBC |
| Μητρική | BBC |
| Ιστότοπος | bbcstudios.com |
| δεδομένα () |

Η **BBC Worldwide Ltd.** ήταν η εξ ολοκλήρου εμπορική θυγατρική εταιρεία του BBC, η οποία δημιουργήθηκε από την αναδιάρθρωση του προκατόχου της *BBC Enterprises* το 1995. Η εταιρεία διαχειριζόταν το BBC και πουλούσε τα τηλεοπτικά προγράμματά του σε άλλους τηλεοπτικούς σταθμούς στο εξωτερικό. Η χρηματοδότηση της γινόταν από το τέλος τηλεόρασης του Ηνωμένου Βασιλείου.

Το 2013-2014, είχε τζίρο 157,4 εκατομμύρια λίρες Αγγλίας και κύκλο εργασιών 1.042,3 εκατομμύρια λίρες Αγγλίας, εκ των οποίων τα 173,8 εκατομμύρια επιστράφηκαν στον κρατικό οργανισμό.

Το 2012-2013, είχε τζίρο 156,3 εκατομμύρια λίρες Αγγλίας και κύκλο εργασιών 1.115,8 εκατομμύρια λίρες Αγγλίας.

Το 2011-2012, είχε τζίρο 104 εκατομμύρια λίρες Αγγλίας και κύκλο εργασιών 1.085 εκατομμύρια λίρες Αγγλίας.

Η εταιρεία συγχωνεύθηκε και απορροφήθηκε από την *BBC Studios* την 1η Απριλίου 2018, δημιουργώντας μια νέα εταιρεία αδειοδότησης και παραγωγής με το όνομα *BBC Studios*, και η οποία συστάθηκε δύο χρόνια πριν.

## Τηλεοπτικοί σταθμοί

Τα γραφεία του οργανισμού στο Λονδίνο μέχρι το 2008.
Οι τηλεοπτικοί σταθμοί, οι οποίοι διαχειρίζεται από τον οργανισμό είναι οι εξής:

* *BBC America* - 50.1% με την *AMC Networks* (49.9%)
* *BBC Brit*
* *BBC Canada* - 20% με την *Corus Entertainment* (80%)
* *BBC Earth*
* *BBC First*
* *BBC Entertainment*
* *BBC HD*
* *BBC Kids* - 20% με την *Knowledge Network* (80%)
* *BBC Knowledge*
* *BBC Lifestyle*
* *BBC UKTV* σε Αυστραλία και Νέα Ζηλανδία
* *UKTV* - 50% με την *Discovery Inc.*
* *CBeebies*
* *CBBC*

## Παραπομπές

## Εξωτερικοί σύνδεσμοι

* Επίσημη Ιστοσελίδα
# Επαρχία Γκάνγουον (Νότιας Κορέας)

Η **επαρχία Γκάνγουον** (Χάνγκουλ: 강원특별자치도, *Gangwon State*), παλαιότερα γνωστή ως *Γκάνγουον-ντο* (Χάνγκουλ: 강원도, *Gangwon-do*) είναι μία επαρχία στη βορειοανατολική άκρη της Νότιας Κορέας. Ο πληθυσμός της είναι 1.542.147 κάτοικοι, σύμφωνα με την απογραφή του 2014. Η έκτασή της είναι 20.569 χλμ2. Η πρωτεύουσα της είναι η πόλη Τσούντσον. Οι άλλες κυριότερες πόλεις της επαρχίας είναι Γκάνγκνουνγκ, Σόκτσο, Ουόντζου, και Ντόγχε.
# Yandex

Yandex|  |
|  |
| Τοπική επ. | Яндекс |
| Νομική μορφή | Δημόσια εταιρεία, Μηχανή αναζήτησης |
| Εισηγμένη | NASDAQ, MCX |
| Κλάδος | Διαδίκτυο |
| Ίδρυση | 1997 (1997) (Yandex search launched by CompTek) 2000 (Yandex company founded) |
| Ιδρυτής | Arkady Volozh Arkady Borkovsky Ilya Segalovich |
| Έδρα | ul. Lva Tolstogo, 16, Μόσχα, Ρωσία, 119021, Ρωσία |
| Σημαντικά πρόσωπα | Arkady Volozh, CEO |
| Προϊόντα | Yandex Search Yandex Direct Yandex Mail Yandex Fotki Yandex Browser Yandex Maps Yandex News Yandex Music Yandex Video Yandex Money Yandex.Translate Yandex Catalog Yandex Taxi Ya.ru Moikrug |
| Κύκλος εργασιών |  ₽75.9 billion (2016) |
| Λειτουργικά έσοδα |  ₽12.8 billion (2016) |
| Καθαρά έσοδα |  ₽14.1 billion (2016) |
| Σύνολο ενεργητικού |  ₽114.108 billion (2016) |
| Σύνολο ιδίων κεφαλαίων |  ₽28.95 billion (2011) |
| Ιδιοκτήτης | Yandex IJSC (από 2024) |
| Υπάλληλοι | 6.271 (*Δεκέμβριος 2016*) |
| Μητρική | Yandex IJSC |
| Σλόγκαν | Найдётся всё |
| Ιστότοπος | yandex.ru |
| Μέσα κοινωνικής δικτύωσης |
|      |
|  Πολυμέσα |
| δεδομένα () |

Η **Yandex** (/jʌndɛks/ Ρωσικά: Яндекс) είναι ρωσική πολυεθνική τεχνολογική εταιρεία που ειδικεύεται σε υπηρεσίες και προϊόντα σχετικά με το Διαδίκτυο και θεωρείται η μεγαλύτερη εταιρεία τεχνολογίας της Ρωσίας. Η Yandex λειτουργεί τη μεγαλύτερη μηχανή αναζήτησης στη Ρωσία με μερίδιο αγοράς περίπου 65%. Αναπτύσσει, επίσης, μια σειρά διαδικτυακών υπηρεσιών και προϊόντων. Η Yandex κατατάσσεται ως η 4η μεγαλύτερη μηχανή αναζήτησης παγκοσμίως, με βάση πληροφορίες του Comscore.com, με περισσότερες από 150 εκατομμύρια αναζητήσεις ημερησίως από τον Απρίλιο του 2012 και περισσότερους από 50,5 εκατομμύρια επισκέπτες (για όλες οι υπηρεσίες της εταιρείας) καθημερινά από τον Φεβρουάριο του 2013. Η αποστολή της εταιρείας είναι να παρέχει απαντήσεις σε τυχόν ερωτήσεις που έχουν ή σκέφτονται οι χρήστες (ρητές ή σιωπηρές). Έχει, επίσης, πολύ μεγάλη παρουσία στο Καζακστάν και μέχρι τον Μάιο του 2017 στην Ουκρανία, παρέχοντας σχεδόν το ένα τρίτο όλων των αποτελεσμάτων αναζήτησης σε αυτές τις αγορές και το 43% όλων των αποτελεσμάτων αναζήτησης στη Λευκορωσία.

Η αρχική σελίδα του *Yandex.ru* έχει βαθμολογηθεί ως η δημοφιλέστερη ιστοσελίδα στη Ρωσία. Ο ιστότοπος λειτουργεί, επίσης, στη Λευκορωσία, το Καζακστάν και την Τουρκία. Το *Yandex Labs* είναι πλήρως ελεγχόμενο τμήμα της Yandex που βρίσκεται στην περιοχή του Κόλπου του Σαν Φρανσίσκο. Το 2014, η Yandex ανακοίνωσε τα σχέδιά της να ανοίξει γραφείο έρευνας και ανάπτυξης στο Βερολίνο της Γερμανίας.

Άνοιξε το πρώτο γραφείο πωλήσεων εκτός των χωρών της Κοινοπολιτείας στη Λουκέρνη της Ελβετίας το 2012 για τους Ευρωπαίους πελάτες του χώρου της διαφήμισης και το δεύτερο στη Σαγκάη της Κίνας το 2015 για τις κινεζικές εταιρείες που εργάζονται στη ρωσόγλωσση αγορά.Τα έσοδα της εταιρείας για το 2024 ανήλθαν σε 5,9 δισεκατομμύρια ευρώ.

## Παραπομπές σημειώσεις

## Εξωτερικοί σύνδεσμοι

*  Επίσημος ιστότοπος (Ρωσικά)
* yandex.com μηχανή αναζήτησης Yandex μόνο στην Αγγλική (Αγγλικά)
* Yandex today (Αγγλικά)
# MBC (Νότια Κορέα)

MBC| Νομική μορφή | κοινό |
| Ίδρυση | 1961 |
| Έδρα | Σεούλ, Νότια Κορέα, Νότια Κορέα |
| Ιστότοπος | www.imbc.com |
| Μέσα κοινωνικής δικτύωσης |
|     |
|  Πολυμέσα |
| δεδομένα () |

Η **MBC** (*Munhwa Broadcasting Corporation*) είναι μία από τις κορυφαίες εταιρείες τηλεοπτικών και ραδιοφωνικών δικτύων της Νότιας Κορέας. Το *Munhwa* είναι η κορεατική λέξη για τον «πολιτισμό». Ο κορυφαίος επίγειος τηλεοπτικός σταθμός MBC TV είναι το κανάλι 11 (LCN) για ψηφιακά.

Η MBC ιδρύθηκε στις 2 Δεκεμβρίου 1961 και είναι ένας επίγειος ραδιοτηλεοπτικός φορέας της Κορέας, ο οποίος διαθέτει ένα εθνικό δίκτυο 17 περιφερειακών σταθμών. Παρόλο που δραστηριοποιείται στη διαφήμιση, το MBC είναι δημόσιος ραδιοτηλεοπτικός οργανισμός, καθώς ο μεγαλύτερος μέτοχος της είναι δημόσιος οργανισμός, το Ίδρυμα του Broadcast Culture. Σήμερα, είναι μια ομάδα πολυμέσων με ένα επίγειο τηλεοπτικό κανάλι, τρία ραδιοφωνικά κανάλια, πέντε καλωδιακά κανάλια, πέντε δορυφορικά κανάλια και τέσσερα κανάλια DMB.

Η MBC έχει την έδρα της στο Digital Media City (DMC), στο Mapo-gu, στη Σεούλ και διαθέτει τις μεγαλύτερες εγκαταστάσεις παραγωγής εκπομπών στην Κορέα, όπως το ψηφιακό κέντρο παραγωγής Dream Center στο Ilsan, εσωτερικά και εξωτερικά σετ στο Yongin Daejanggeum Park.

## Παραπομπές

## Εξωτερικοί σύνδεσμοι

* Επίσημος ιστότοπος
# Άντι Λάου

| Άντι Λάου |
| --- |
| Ο Άντι Λάου το 2013 |
| Όνομα στη μητρική γλώσσα | 劉德華 (Κινεζικά) και 刘德华 (Απλοποιημένα Κινεζικά)  |
| Γέννηση | 27 Σεπτεμβρίου 1961 Χονγκ Κονγκ |
| Κατοικία | Ανχουί |
| Χώρα πολιτογράφησης | Λαϊκή Δημοκρατία της Κίνας (από 1997) Βρετανικό Χονγκ Κονγκ (έως 1997) |
| Σπουδές | Ho Lap College |
| Ιδιότητα | Ηθοποιός, τραγουδιστής, παραγωγός |
| Σύζυγος | Κάρολ Τσου (από το 2008) |
| Όργανα | φωνή |
| Είδος τέχνης | mandopop |
| Βραβεύσεις | Medal of Honour, βραβείο Χρυσού Ίππου καλύτερου Α΄ ανδρικού ρόλου (2004), βραβείο Χρυσού Ίππου καλύτερου Α΄ ανδρικού ρόλου (2011), Ορειχάλκινο Αστέρι Μπαουχίνια (1  Ιουλίου 2016) και βραβείο φεστιβάλ κινηματογράφου Σίτζες καλύτερου ηθοποιού (2013) |
| Ιστοσελίδα | Επίσημος ιστότοπος |
| Υπογραφή |
|  |
|  Σχετικά πολυμέσα |
|

Ο **Άντι Λάου Τακ-Γουά** (κινεζικά: 劉德華, Pinyin: Liú Déhuá, γεννήθηκε στις 27 Σεπτεμβρίου 1961) είναι ένας από τους πιο επιτυχημένους και πολυδιάστατους καλλιτέχνες του Χονγκ Κονγκ. Είναι ηθοποιός, τραγουδιστής, παραγωγός και επιχειρηματίας. Θεωρείται ένας από τους "Τέσσερις Ουράνιους Βασιλιάδες" της ποπ μουσικής της Κίνας και έχει βραβευτεί πολλές φορές για τη συνεισφορά του στον κινηματογράφο και τη μουσική.

## Βιογραφία

Γεννήθηκε σε μια φτωχή οικογένεια στο Χονγκ Κονγκ και μεγάλωσε στην περιοχή Ταϊ Πο. Αρχικά εργάστηκε ως μαθητευόμενος ηθοποιός στο τηλεοπτικό δίκτυο TVB και σύντομα ξεχώρισε για το ταλέντο του, τόσο στην τηλεόραση όσο και στον κινηματογράφο.

## Καριέρα

Ο Άντι Λάου έχει εμφανιστεί σε πάνω από 160 ταινίες, από δράσεις και ρομαντικές κωμωδίες μέχρι ιστορικά δράματα. Έγινε παγκοσμίως γνωστός με τον ρόλο του στην ταινία *Infernal Affairs* (2002), η οποία αποτέλεσε τη βάση για την αμερικανική ταινία *The Departed*.

Στη μουσική του καριέρα, έχει κυκλοφορήσει πάνω από 100 άλμπουμ, με εκατομμύρια πωλήσεις στην Ασία. Είναι γνωστός για την ισχυρή του παρουσία επί σκηνής και την ειλικρινή του σχέση με τους θαυμαστές.

## Προσωπική ζωή

Το 2008 παντρεύτηκε την Κάρολ Τσου, με την οποία έχει αποκτήσει μία κόρη. Είναι επίσης γνωστός για τη φιλανθρωπική του δράση και έχει ιδρύσει το *Andy Lau Charity Foundation*.

## Επιρροή και αναγνώριση

Το 2005 καταχωρήθηκε στο Guinness World Records ως ο "Καλλιτέχνης με τα περισσότερα βραβεία για Cantopop". Το 2018 του απονεμήθηκε το Βραβείο Καλύτερου Ηθοποιού στα Hong Kong Film Awards για την ταινία *Shock Wave*.

## Επιλεγμένη Φιλμογραφία

* Infernal Affairs (2002)
* House of Flying Daggers (2004)
* Running Out of Time (1999)
* A Simple Life (2011)
* Shock Wave (2017)
* The White Storm 2 (2019)

## Δισκογραφία

* Only Know that I Still Love You (1994)
* Love Hope (2003)
* Unforgettable (2010)

## Πηγές

*
*
*
*

## Εξωτερικοί σύνδεσμοι

* Andy Lau – IMDb
* Επίσημη ιστοσελίδα
* Andy Lau – HKMDB
* Hong Kong Filmart
# IPTV

Η **τηλεόραση Πρωτοκόλλου Διαδικτύου** είναι η παροχή περιεχομένου τηλεόρασης μέσω δικτύων πρωτοκόλλου διαδικτύου (IP). Πρόκειται για παραδοσιακές επίγειες, δορυφορικές και καλωδιακές τηλεοπτικές μορφές. Σε αντίθεση με τα ληφθέντα μέσα, η IPTV προσφέρει τη δυνατότητα συνεχούς ροής των πηγών μέσων. Ως αποτέλεσμα, ένα πρόγραμμα αναπαραγωγής πολυμέσων πελάτη μπορεί να αρχίσει να παίζει σχεδόν το περιεχόμενο (όπως ένα τηλεοπτικό κανάλι) σχεδόν αμέσως. Αυτό είναι γνωστό ως ροή μέσων (streaming media). Τα τελευταία χρόνια πολλές συλλήψεις έγιναν εξαιτίας του πειρατικού IPTV που μετέδιδαν κωδικοποιημένων δορυφορικών προγραμμάτων δωρεάν.

## Παραπομπές

## Εξωτερικοί σύνδεσμοι

* Ars Technica: An Introduction to IPTV
* Greek Live Channels IPTV – Όλα τα Ελληνικά Κανάλια OnLine Δωρεάν
# Ουέν Ζιαμπάο

| Ουέν Ζιαμπάο |
| --- |
|  |
| Γενικές πληροφορίες |
| Όνομα στη μητρική γλώσσα | 温家宝 (Κινεζικά)  |
| Γέννηση | 15  Σεπτεμβρίου 1942 Τιεντσίν |
| Χώρα πολιτογράφησης | Λαϊκή Δημοκρατία της Κίνας |
| Θρησκεία | αθεϊσμός |
| Εκπαίδευση και γλώσσες |
| Ομιλούμενες γλώσσες | Κινεζικά |
| Σπουδές | Tianjin Nankai High School China University of Geosciences |
| Πληροφορίες ασχολίας |
| Ιδιότητα | πολιτικός γεωλόγος οικονομολόγος μηχανικός |
| Πολιτική τοποθέτηση |
| Πολιτικό κόμμα/Κίνημα | Κομμουνιστικό Κόμμα Κίνας |
| Οικογένεια |
| Σύζυγος | Zhang Peili |
| Τέκνα | Wen Yunsong Wen Ruchun |
| Γονείς | Yang Zhiyun |
| Αξιώματα και βραβεύσεις |
| Αξίωμα | Αντίπροεδρος του Κρατικού Συμβουλίου της Λαϊκής Δημοκρατίας της Κίνας (1998–2003) Πρωθυπουργός της Λαϊκής Δημοκρατία της Κίνας (2003–2013) Μέλος του Πολιτικού Γραφείου του Κομμουνιστικού Κόμματος της Κίνας (1997–2012) Director of the General Office of the Chinese Communist Party (1986–1993) μέλος της Μόνιμης Επιτροπής του Πολιτικού Γραφείου του Κομμουνιστικού Κόμματος της Κίνας (2002–2012) |
| Υπογραφή |
|  |
|  Σχετικά πολυμέσα |
|

Ο **Γουέν Ζιαμπάο** (*温家宝*, Τιανκίν, 15 Σεπτεμβρίου 1942) είναι ο δέκατος πρωθυπουργός της Κίνας.

Είναι μέλος του Κομμουνιστικού Κόμματος Κίνας (ΚΚΚ) από το 1965. Παντρεύτηκε την Ζανγκ Μπειλί και είναι τρίτος στη διαδοχή στο Πολιτμπιρό, ανώτατου οργάνου λήψης αποφάσεων στο εσωτερικού του ΚΚΚ.

Σπούδασε μηχανικός και γεωλόγος και έγινε πρωθυπουργός το 2003 διαδεχόμενος τον Ζου Ρονγκί.

Το ταξίδι του για την Ευρώπη το 2010 ξεκίνησε με επίσκεψη της Ελλάδος, για να υποστηρίξει της προσπάθειες στην αντιμετώπιση της κρίσης.

## Παραπομπές

## Εξωτερικοί σύνδεσμοι

* Βιογραφία του πολιτικού στο @ China Vitae
* The Age - Who is Wen Jiabao?
* How to pronounce Wen Jiabao
* Wen says China's reforms irreversible
# Ανεξάρτητος (πολιτική)

Στην πολιτική, ως **Ανεξάρτητος** ορίζεται το άτομο το οποίο δεν συμμετέχει άμεσα σε κάποιο πολιτικό κόμμα. Το πρόσωπο αυτό μπορεί να χαίρει της κοινοβουλευτικής ή προεκλογικής υποστήριξης πολιτικού κόμματος, αλλά παραμένει Ανεξάρτητος.
# Marriott International

Marriott International|  |
| Νομική μορφή | Όμιλος ξενοδοχείων και θέρετρων |
| Κλάδος | βιομηχανία φιλοξενίας και tourism industry |
| Ίδρυση | 1927 |
| Ιδρυτής | J. Willard Marriott |
| Έδρα | Βηθεσδά, Ηνωμένες Πολιτείες Αμερικής |
| Σημαντικά πρόσωπα | J. Willard Marriott, ιδρυτής της εταιρείας Μπιλ Μάριοτ, τωρινός πρόεδρος της εταιρίας, γιος του ιδρυτή |
| Προϊόντα | ξενοδοχείο, θέρετρο και Franchising |
| Υπάλληλοι | ~177.000 (Δεκέμβριος 2017) |
| Ιστότοπος | Επίσημος ιστότοπος |
| Μέσα κοινωνικής δικτύωσης |
|    |
|  Πολυμέσα |
| δεδομένα () |

Η **Marriott International** είναι αμερικανική πολυεθνική εταιρία που διαχειρίζεται και παρέχει προνόμια σε χιλιάδες ξενοδοχεία και γενικά χώρους διαμονής. Ιδρύθηκε από τον J. Willard Marriott το 1927. Τώρα η εταιρία διοικείται από τον γιο του, τον Μπιλ Μάριοτ και τον διευθύνοντα σύμβουλο Άρνε Σόρενσον.

Με έδρα Βηθεσδά στη μητροπολιτική περιοχή της Ουάσινγκτον, Η Marriott International είναι η μεγαλύτερη ξενοδοχειακή αλυσίδα στον κόσμο. Διαθέτει πάνω από 6.500 ιδιοκτησίες σε 127 χώρες και περιοχές σε όλο τον κόσμο και πάνω από 1.2 εκατομμύρια δωμάτια (Σεπτέμβριος 2017).

Τοποθεσίες των ξενοδοχείων που ανήκουν στην Marriott International παγκοσμίως (Μάρτιος 2018)
Ξενοδοχείο της Marriott International στο Λος Άντζελες
## Πηγές
# Πανεπιστήμιο της Σεντσέν

Το **Πανεπιστήμιο της Σεντσέν** (παραδοσιακά κινεζικά:深圳大學 , απλοποιημένα κινεζικά:深圳大学 ) είναι ένα δημόσιο πανεπιστήμιο της Κίνας. Ιδρύθηκε το 1983 και βρίσκεται στην περιοχή Νανσάν του Σενζέν, στην επαρχία Γκουανγκντόνγκ. Το πανεπιστήμιο χαρακτηρίζεται ως "πανεπιστήμιο της ειδικής ζώνης, παράθυρο πανεπιστήμιο, πειραματικό πανεπιστήμιο", και διαθέτει ένα πλήρες σύστημα εκπαίδευσης από πτυχίο μέχρι διδακτορικό, καθώς και πολυεπίπεδα συστήματα επιστημονικής έρευνας και κοινωνικών υπηρεσιών. Διαθέτει δύο περιοχές πανεπιστημίου, την Yuehai και την Lihu.

## Παραπομπές
# Η κοιλάδα του κόκκινου ποταμού (1997)

| Η κοιλάδα του κόκκινου ποταμού (1997) |
| --- |
|  |
| Σκηνοθεσία | Feng Xiaoning |
| Σενάριο | Feng Xiaoning |
| Πρωταγωνιστές | Ning Jing και Paul Kersey |
| Μουσική | Jin Fuzai |
| Εταιρεία παραγωγής | Shanghai Film Studio |
| Πρώτη προβολή | 1997 (Λαϊκή Δημοκρατία της Κίνας) |
| Διάρκεια | 115 λεπτά |
| Προέλευση | Λαϊκή Δημοκρατία της Κίνας |
| Γλώσσα | Αγγλικά και Κινεζικά |
| Βραβεύσεις | Hundred Flowers Award for Best Picture και Huabiao Award for Outstanding Film |
| δεδομένα () |

**Η κοιλάδα του κόκκινου ποταμού** (1997),[Hong he gu] είναι ταινία κινέζικης παραγωγής με σκηνοθέτη τον Φένγκ Χιάονινγκ, δείχνει μια ιστορία αγάπης ανάμεσα σε μια κοπέλα της κινέζικης φυλής Χαν, Γινγκ Ζεν, έναν Θιβετιανό Σάο Μπίνγκ ως Τζιέι Σάνγκ, και μιας Θιβετιανής πριγκίπισσας, Νινγκ Τζινγκ ως Ντάν Ζου. Η νεαρή Κινέζα αφού δραπετεύει όταν πήγαν να την θυσιάσουν οι συμπολίτες της σε έναν ποταμό οδηγείται χωρίς να το καταλάβει ταλαίπωρη στο Θιβέτ όπου την περιθάλπει μια οικογένεια Θιβετιανών(μια γιαγιά, ένα παιδάκι μικρό και ένας άντρας), σιγά σιγά όμως αρχίζει να διεκδικεί τον άντρα η πριγκίπισσα. Οι τρείς τους παρά τις αντιζηλίες που έχουν θα πρέπει να ενώσουν τις δυνάμεις τους για να σώσουν το ιερό βουνό τους από την επίθεση των Βρετανών(Πολ Κέρσει και Νίκολας Λοβ), οι οποίοι αν και στην αρχή ήρθαν ως φίλοι μετά έγιναν εχθροί και διεκδικητές της γης τους.Η ιστορία είναι εμπνευσμένη απο ένα βιβλίο του Πίτερ Φλέμινγκ με τίτλο *Bayonets to Lhasa: The First Full Account of the British Invasion of Tibet in 1904*.

## Βραβεία και υποψηφιότητες

Κέρδισε 10 βραβεία και 4 προτάσεις για βραβεία

## Γλώσσα

Η γλώσσα της ταινίας είναι σε Mandarin και σε Αγγλικά

## Παραγωγή

Η ταινία ήταν μια προσπάθεια της Κίνας να ενσωματώσει διάφορες περιοχές της και να δείξει το πόσο υπέφεραν απο τις εισβολές των Ιαπώνων και των Βρετανών καθώς προβλήθηκε στην επέτειο της επανάκτησης του Hong Kong και ήθελε να τονώσει το ηθικό των Κινέζων στρατιωτών

Η παραγωγή έγινε απο την A Shanghai East Film & Television Distribution Co. release (in China) of a Shanghai Film Studio production.

Η ταινία προβλήθηκε στις ΗΠΑ μετά απο 2 χρόνια αλλά δεν κέντρισε το ενδιαφέρον των θεατών

## Παραπομπές